《送别赵紫芝》
宋代·刘正之

夫君落落大雅姿，声名早与贺白驰。
锦囊千首不疗饥，非诗穷人穷乃时。
忆昔闻君未识面，独传句法夸清健。
朅来白下一相逢，倾盖论心曾几见。
划然起柁春江流，我亦江头寻去舟。
人生相聚会有别，江水江花无尽愁。
万事不如归愁。万事不如归去好，
石田茅屋生春草。如君自是玉堂仙，
轻车缓辔长安道。春日迟迟柳依依，
攀柔条兮送君归。

作者简介：刘正之，字子正，临江（今江西樟树西南）人（《江西诗徵》卷一九）。与赵师秀同时。今录诗二首。